**Esztergályhorváti Községi Önkormányzat**

**Polgármesterétől**

**Előterjesztés: Esztergályhorváti Községi Önkormányzat 2014. évi költségvetési beszámolójához, a Képviselő-testület 2015. április 30-i ülésére.**

**Tisztelt Képviselő-testület!**

2014.évi költségvetés végrehajtásáról szóló beszámolót elkészítettük.

A beszámoló számszaki adatait a mellékletek tartalmazzák.

Az év végéig a gazdálkodás során a kötelezettségvállalásokhoz a pénzügyi fedezet rendelkezésre állt, likviditási gond nem jelentkezett.

A költségvetésben eredetileg jóváhagyott bevételi és kiadási főösszeg az előző előirányzat módosítás következtében 84.550 ezer Ft-ról, 110.571 ezer Ft-ra emelkedett, mely a jelenlegi módosulás miatt 110.188 ezer Ft-ra változott.

**Bevételek alakulása:**

Működési célú támogatások a módosított előirányzathoz képest 102 %-os teljesülést mutatnak.

Felhalmozási célú támogatások a módosított előirányzathoz képest 100 %-ban teljesültek.

Közhatalmi bevételek a módosított előirányzat 116 %-a, mely bevétel nagy részét a helyi adó bevételek képezik.

Az önkormányzat összes bevétele a módosított előirányzathoz képest 113 %-ban teljesült.

**Kiadások alakulása:**

A működési kiadásokon belül a módosított előirányzathoz képest a személyi juttatások 100 %-os, a munkaadót terhelő járulékok 100 %-os, a dologi kiadások 98 %-os, egyéb működési célú kiadások 42 %-os teljesülést mutatnak.

A kiadások és bevételek kormányzati funkciónkénti megoszlását a rendelethez csatolt tájékoztató mellékletek részletesen tartalmazzák.

A kiadási előirányzatok teljesülése összességében a módosításhoz képest 73 %-ban realizálódott.

Kérem a Képviselő-testületet, hogy a 2014. évi költségvetés végrehajtásáról szóló beszámolómat megvitatni és elfogadni szíveskedjenek.

**Esztergályhorváti, 2015. április 24.**

 **Rékasi Csabáné**

 **polgármester**